इसके बाद 2017 में उत्तर प्रदेश, पंजाब, उत्तराखंड समेत कई राज्यों में हुए विधानसभा चुनाव में उन्हें कांग्रेस का चुनावी रणनीतिकार बनाया गया. हालांकि कांग्रेस यूपी और उत्तराखंड में कुछ कमाल नहीं दिखा पाई लेकिन पंजाब में जरूर सत्ता पर काबिज हुई. कहा जा रहा है कि इन दिनों प्रशांत दक्षिण भारत में वाईएसआर कांग्रेस के साथ जुडे़ हुए हैं. बीते दिनों यह भी खबरें आईं थीं कि 2019 लोकसभा चुनाव में प्रशांत किशोर एक बार फिर पीएम नरेंद्र मोदी के लिए चुनावी रणनीति तैयार करते हुए नजर आएंगे. अगर आज प्रशांत किशोर खुद राजनीति में उतरने का ऐलान करते हैं और किसी भी दल के साथ न जाने का फैसला करते हैं तो यह खबरें खुद-ब-खुद खारिज हो जाएंगी.